text: Plejehjems-beboer reddet
  12 januar 2012 kl. 07.52
  72-årig plejehjems-beboer i Esbjerg slap heldigt fra at falde i søvn med cigaret i hånden.
  Klokken 03.25 i morges blev brandvæsenet kaldt ud til plejehjemmet Skovbo-Centret i Esbjerg, hvor der var observeret kraftig røgudvikling hos en af beboerne. 
  Politiet mener, at røgen formentlig er opstået, fordi den 72-årihe kvindelige beboer er faldet i søvn med en cigaret i hånden. Cigaretten faldt ned på hendes hovedpude og er brændt næsten igennem puden.
  